ai4bharat/Pralekha huggingface dataset:
کوئلے کی وزارت
پائیدار توانائی کی ترقی
پائیدار توانائی کی ترقی کو فروغ دینے کے لیے کوئلہ کمپنیوں نے سولر پروجیکٹس لگانا شروع کر دیے ہیں۔ اس مقصد کے لیے کیے گئے اقدامات اور مختص کیے گئے فنڈز کی تفصیلات درج ذیل ہیں:
- کول انڈیا لمیٹڈ  نے اب تک سی آئی ایل اور اس کے ذیلی اداروں میں 11.5 میگاواٹ کے چھت اور زمین پر نصب منصوبے لگائے ہیں۔ گراؤنڈ ماونٹڈ پروجیکٹس کی 300 میگاواٹ صلاحیت کے ورک آرڈرز دے دیے گئے ہیں۔ سی آئی ایل نے 853 کروڑ روپے کیپیکس موجودہ مالی سال یعنی مالی سال 23-2022 کے لیے شمسی توانائی کے منصوبوں کی ترقی کے لیے مختص کیے ہیں، اور فروری 2023 تک 402 کروڑ روپے پہلے ہی خرچ کئے جاچکے ہیں۔
- این ایل سی آئی ایل پہلے ہی تقریباً 1421 میگاواٹ قابل تجدید توانائی نصب کر چکا ہے۔ این ایل سی آئی ایل اضافی طور پر ایم این آر ای اور سی پی ایس یو اسکیم کے تحت تقریباً 4610 میگاواٹ کی تنصیب کر رہا ہے، جس سے 2030 تک کل 6031 میگاواٹ قابل تجدید توانائی ہو جائے گی۔ اضافی طور پر 4610 میگاواٹ کی قابل تجدید توانائی کی توسیع، آٹھ سال کے دوران تخمینہ جاتی 23,403 کروڑ روپے کی لاگت کے ساتھ انجام دی جائے گی۔
فی الحال، متبادل ایندھن جیسے کول بیڈ میتھین ، کول مائن میتھین  اور کوئلے کا متبادل استعمال جیسے کہ کول ٹو کیمیکلز حکومت ہند کی توجہ کا مرکز ہیں۔ اسی مناسبت سے،سی آئی ایل اور این ایل سی آئی ایل نے اپنی کاروباری ویلیو چین میں کلین کول ٹیکنالوجی کے نفاذ پر خصوصی زور دیا ہے۔ سی بی ایم کا ایک پروجیکٹ بھارت کوکنگ کول لمیٹڈ میں ریونیو شیئرنگ کی بنیاد پر دیا گیا ہے اور اس طرح پروجیکٹ شروع کرنے کے لیے کسی فنڈ کی ضرورت نہیں ہے۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3240
(Visitor Counter : 56
امور داخلہ کی وزارت
ڈبرو گڑھ میں علاقائی سرکاری زبان اسے متعلق کانفرنس اور تقسیم انعامات کی تقریب
حکومت ہند کی داخلی امور کی وزارت کے تحت سرکاری زبان کے محکمے نے 18 دسمبر 2021 کو ڈبروگڑھ میں شمال اور شمال مشرقی خطے میں واقع مرکزی سرکاری کے دفاتر ، بینکوں اور اداروں کے لئے علاقائی سرکاری زبان کی مشترکہ کانفرنس اور تقسیم انعامات کی تقریب منعقد کی ۔ یہ تقریب حکومت ہند کی داخلی امور کی وزارت کی سرکاری زبان سے متعلق سکریٹری محترمہ انشولی آریہ کی صدارت میں منعقد کی گئی ۔ تقریب میں مرکزی سرکاری دفاتر ، بینکوں اور اداروں کو مختلف زمروں کے تحت سرکاری زبان میں ان کی ماہرانہ کارکردگی پر انعامات دیئے گئے۔
بی سی پی ایل کے منیجننگ ڈائرکٹر اور ٹی او ایل آئی سی ڈبرو گڑھ کے چیئرمین جناب ریپ ہزاریکا، یوکو بینک کولکتہ کے منیجننگ ڈائرکٹر اور سی ای او وچیئرمین جناب اتل کمار گوئل ،ڈبرو گڑھ کے ڈپٹی کمشنر جناب وشوجیت پیگو اور شمال و شمال مشرقی خطے میں مختلف دفاتر کے افسران نے اس تقریب میں شرکت کی۔ مرکزی حکومت اور مرکزی دفاتر کے سینئرافسران بھی اس موقع پر موجود تھے۔
محترمہ انشولی آریہ نے اپنے خطاب میں کہا کہ آئین نے ہمیں سرکاری زبان سے متعلق کچھ آئینی ذمہ داریاں دی ہیں اور سرکاری زبان کا محکمہ ان ذمہ داریوں کو پورا کرنے کی یقین دہانی کراتا ہے۔ وزیراعظم جناب نریندر مودی اپنی بات ہمیشہ ہندی میں کہتے ہیں اور وزیرداخلہ جناب امت شاہ بھی اپنے سرکاری کام کاج میں ہندی کااستعمال کرتے ہیں۔ انہوں نے یہ بھی کہا کہ آج ہندی کو ٹکنالوجی سے مربوط کرنا وقت کی ضرورت ہے جس کی سرکاری زبان کے محکمے کی طرف سے لگاتار کوشش کی جارہی ہے۔ انہوں نے مزید بتایا کہ جیساکہ وزیرداخلہ نے وارانسی میں سرکاری زبان سے متعلق آل انڈیا کانفرنس میں کہا تھا کہ ہندی کی ایک بڑی لغت تیار کی جائے گی جس میں ہندی اور علاقائی زبانوں کے عام بول چال کے الفاظ شامل کئے جائیں گے۔
محترمہ آریہ نے کہا کہ ہماری سبھی بھارتی زبانیں اور لہجے ہماری ثقافتی وراثت ہیں۔ ہر ایک بھارتی کا یہ فرض ہے کہ وہ اس وراثت کو باقاعدہ تحفظ دے۔ لہذا اس بات کی بہت اہمیت ہے کہ ہندی اور بھارتی زبانوں کے تحفظ اور فروغ کے لئے ہر طرح کے بامعنی اقدامات کئے جائیں۔ انہوں نے یہ بھی کہا کہ علاقائی سرکاری زبان سے متعلق کانفرنسوں سے ملک کی ثقافت کو سمجھنے میں مدد ملتی ہے۔
اس تقریب میں اظہار خیال کرتے ہوئے یوکو بینک کے منیجننگ ڈائرکٹر اور سی ای او و چیئرمین ٹی او ایل آئی سی بینک کولکتہ جناب اتل کمار گوئل نے کہا کہ سرکاری زبان کے محکمے نے ڈبروگڑھ میں ایک کانفرنس کا انعقاد کرکے ایک قابل تحسین کام کیا ہے جو شمال مشرق کی ثقافتی وراثت کا شہر ہے۔ انہوں نے کہا کہ اگر اعلیٰ قیادت پورے جوش و جذبے کے ساتھ سرکاری زبان میں کام کرے تو ذیلی افسران اور ملازمین کی بھی اس سلسلے میں حوصلہ افزائی ہو۔
انہوں نے کہا کہ اس آئینی ذمہ داری کو پیش نظر رکھتے ہوئے یوکو بینک سرکاری زبان کے فروغ سے متعلق پروگراموں کا مختلف اسکیموں کے ذریعہ انعقاد کررہا ہے۔انہوں نے یہ بھی کہا کہ ہمیں دیگر سرکاری پروگراموں کی طرح سرکار زبان کو مقبول بنانے کے لئے بھی لگاتار کوشش کرنی چاہئے۔ انہوں نے کہا کہ سرکاری زبان کے ساتھ ساتھ علاقائی زبانوں کا بھی لازمی طور پر احترام کیا جانا چاہئے اور اس سمت یوکو بینک کولکتہ نے بہت سی ترغیبی اسکیمیں شروع کی ہیں۔
اس موقع پر اظہار خیال کرتے ہوئے ڈبروگڑھ کے ڈپٹی کمشنر جناب وشوجیت پیگو نے کہا کہ آسامی ، بنگالی اور بوڈو زبانیں ، آسام میں بولی جاتی ہیں اور یہ تینوں زبانیں ، ہندی کے بہت قریب ہیں۔ انہوں نے کہا کہ ہندی کا استعمال شمال اور شمال مشرقی خطوں میں ایک مضبوط رابطے والی زبان کے طور پر بھی کیا جارہا ہے۔
وزارت دفاع
مسلح دستوں سے متعلق معمر افراد کا چوتھا دن
نئیدہلی 14 جنوری 2020۔2017سے مسلح دستوں سے متعلق معمر افراد کا دن ہر سال 14 جنوری کو فیلڈ مارشل کے ایم کری اپا او بی ای کی خدمات کے احترام اور اعتراف کے طورپر منایا جاتا ہے۔ موصوف بھارتی مسلح افواج کے پہلے بھارتی کمانڈر ان چیف تھے جو 14 جنوری 1953 کو سبکدوش ہوئے تھے۔ مسلح افواج کے معمر افراد کا دن ملک وقوم کی خدمت میں مصروف رہے ہمارے معمر افراد کی لگن اور ان کی ایثار او ر بے لوث قربانیوں کا اعتراف اور احترام کرنے کی غرض سے منایا جاتا ہے ۔
اس سال چوتھا آرمڈ فورسز ویٹرنس ڈے دلی میں قومی وارمیموریل پر منعقد ہونے والی خراج عقیدت پر مشتمل تقریب کے ساتھ شروع ہوگا ۔ جہاں سی آئی ایس سی کی جانب سے گلدستے نذر کئے جائیں گے ۔ یہ گلدستے تمام تر تینوں خدمات سے متعلق تین ستارہ والے افسران اور معمر افسران نیز جی سی او ز کی جانب سے نذر کئے جائیں گے ۔
بحریہ کے سربراہ ایڈ مرل کرم بیرسنگھ ویٹرنس ڈے کی تقریب میں مہا ن خصوصی کی حیثیت سے شرکت کریں گے جس کا اہتمام بعدازاں دوپہرسے قبل مانک شاہ سینٹر واقع دلی کینٹ میں کیا جائے گا۔بری فوج اور فضائیہ کے سربراہان بھی موجود رہیں گے ۔توقع کی جاتی ہے کہ تقریباََ دو ہزار معمر شخصیات اس تقریب میں شرکت کریں گی ۔
آرمڈ فورسز ویٹرن ڈے ، بری فوج ، بحریہ اورفضائیہ کے دیگر سات کمان صدر دفاتر میں بھی منایا جارہا ہے ۔ محترم رکشا منتری جے پور میں منعقد ہونے والی تقریب کی صدارت کریں گے اور محترم رکشا راج منتری ممبئی کی تقریب کی صدارت کریں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-179
(Visitor Counter : 46
وزارت سیاحت
سیاحت کی وزارت نے آج عالمی یوم وراثت کو ‘دیکھو اپنا دیش’ ویبینار سیریز کے ذریعے منایا
انسانی قدر اور پرجوش مہمان نوازی کی روایت ہمارے ملک کی شناخت ہے: جناب پرہلاد سنگھ پٹیل
نئی دہلی، 18 اپریل 2020، سیاحت کی وزارت نے آج عالمی یوم وراثت، 2020 کو ایک ویبینار سیریز کے ذریعے منایا۔ سیاحت اور ثقافت کے مرکزی وزیر ، جناب پرہلاد سنگھ پٹیل نے قدیم مندروں کے شہر، ماملاّپورم پر ہوئے ویبینار کو لائیو خطاب کیا جس میں پوری دنیا کے شرکا شامل ہوئے۔
قدیم مندروں کے شہر، ماملاّپورم پر بنے پہلے ویبینار کے دوران پین لسٹوں کے ذریعہ مندروں کے فن تعمیر اور مذہبی اہمیت پر روشنی ڈالی گئی۔ دوسرے ویبینار کا عنوان ‘ورلڈ ہیریٹیج اینڈ سسٹے نیبل ٹورزم ایٹ ہمایوں ٹومب’ تھا۔ اس ویبینار میں عالمی وراثتی مقامات کی اہمیت پر روشنی ڈالی گئی اور شرکاء کو ہمایوں کے مقبرے اور اس کے احاطے میں دیگر یادگاروں میں کئے گئے تحفظ کے کاموں کے بارے میں بتایا گیا۔
اس موقع پر خطاب کرتے ہوئے، جناب پٹیل نے اس بات پر روشنی ڈالی کہ کس طرح ہماری روایت اور ثقافت نہ صرف قدیم ہے بلکہ بیش قیمت بھی ہے۔ انہوں نے مزید کہا کہ موجودہ بحران کے وقت جب دنیا اور ہمارا ملک كووڈ -19 سے مقابلہ کر رہا ہے، وہ انسانیت کی قدر اور پرجوش مہمان نوازی ہماری روایت ہی ہے جو ہمری پہنچان ہے اور ہمیں وہ بناتی ہے جو ہم ہیں۔ انہوں نے مہااپنشد کے شلوک ‘‘وسودھیو كٹمبكم’’  کا ذکر کیا، جس میں بھارت کا جذبہ یہاں پھنسے ہوئے تمام سیاحوں کے لیے گرم جوشی اور عاجزی کے ساتھ مدد کے ذریعے ظاہر ہوتا ہے۔
قدیم ہندوستان میں ہماری زندگی کے اصول کتنے سائنسی تھے، اس بات پر تبصرہ کرتے ہوئے انہوں نے کہا کہ یہ بہت قدیم روایات ہیں جو انسانیت کے سامنے زیادہ تر وقت میں پختہ رہی ہیں۔ انہوں نے کہا کہ عہد اور بنیادی لچیلا پن ہماری اقدار ہیں جو ہمیں ایک ساتھ باندھے ہوئے ہیں۔
انہوں نے یاد دلایا کہ قدیم بھارت میں مذہب کے اصول سائنس پر مبنی تھے اور انہوں نے گجرات کے موڈھیرا میں سوریہ مندر میں 52 ستون کا ذکر کرتے ہوئے اپنی بات کو مثال کے ساتھ واضح کیا، جس کا ہر ستون ایک سال کے ایک ہفتے کی عکاسی کرتا ہے۔ یہ صرف ہماری لاعلمی ہے جو ہمیں بھارت کے درشن اور روایات کی گہری حکمت کو سمجھنے کی اجازت نہیں دیتی ہے۔ موڈھیرا اور ماملاپورم واقع سوریہ مندر دونوں ہی یونیسکو کے عالمی ورثہ میں شامل ہیں۔
انہوں نے اس بات پر زور دیا کہ کس طرح ‘نمستے’، گھر میں داخل ہونے سے پہلے جوتے اتارنے والی ہندوستانی روایت، گھر میں داخل ہونے سے پہلے غسل کرنا، یہ باتیں جو دیکھنے میں چھوٹی لگ سکتی ہیں لیکن ان میں بہت گہری اور مکمل دانشوری موجود ہے۔ زبانیں مختلف ہو سکتی ہیں لیکن ہمارے عظیم ملک کا خلاصہ اس کی گہری روایات سے نکل کر سامنے آتا ہے۔
انہوں نے سامعین سے کہا کہ بھارت کے وزیر اعظم کو مقررہ حد کے طور پر ویژن 2024 ملا ہے، جس کے ذریعے ہمیں اپنے عظیم ملک کی یادگاروں اور روایات کی گہرے اور بیش قیمت ورثے اور ثقافت کو فہرست بند کرنے، محفوظ کرنے اور ظاہر کرنے کے قابل بننا چاہئے ۔ انہوں نے واضح کیا کہ یہ فہرست ہماری قدیم تہذیب کی گہرائی اور وسعت کو دیکھتے ہوئے صرف بڑھنے ہی والی ہے۔ اس تناظر میں، وزیر موصوف نے تکنیک کے ذریعے بھارت کے غیر مثالی ثقافتی وراثت کی قومی فہرست کی نقاب کشائی کی اور اسے ملک کے نام وقف کیا۔ یہ فہرست وزارت ثقافت کی ویب سائٹ پر دستیاب ہے۔ انہوں نے ذکر کیا کہ یہ فہرست آرٹ، مجسمہ سازی اور مختلف علاقئی روایات سمیت ہماری قدیم تہذیب کی گہرائی اور وسعت کو دیکھتے ہوئے صرف وسیع ہی ہونے والی ہے۔
۔۔۔۔۔۔۔۔۔۔۔
م ن۔ ش ت۔ن ا۔
U-1845
(Visitor Counter : 170
صحت اور خاندانی بہبود کی وزارت
کووڈ-19 ٹیکہ کاری کی تازہ جانکاری
حکومت ہند کی جانب سے ریاستوں / مرکز کے زیر انتظام علاقوں کو 32.92 کروڑسے زیادہ ویکسین کی خوراکیں فراہم کی گئیں
مرکز کی جانب سے ریاستوں/مرکز کے زیر انتظام علاقوں کو 1.24 کروڑ لاکھ سے زیادہ دی گئی خوراکیں اب بھی دستیاب ہیں
نئی دہلی، یکم جولائی2021: مرکزی حکومت ملک بھر میں کووڈ -19 ٹیکہ کاری کے دائرے کو بڑھانے اور اس کی رفتار میں اضافہ کرنے کے لئے پُر عزم ہے۔کووڈ-19 ٹیکہ کاری کا پہلا عالمگیرمرحلہ 21 جون 2021 سے شروع ہوا۔ زیادہ سے زیادہ ٹیکو ں کی دستیابی، بہتر پلاننگ کےساتھ ریاستوں / مرکز کے زیر انتظام علاقو ں کو ویکسین دستیاب کرانے کی پہل اور ویکسین سپلائی چین کو منظم کرنے کے ذریعہ ٹیکہ کاری مہم میں تیزی سے اضافہ ہوا ہے۔
ملک گیر سطح پر ٹیکہ کاری مہم کے حصے کے طورپر بھارت سرکار ریاستوں اور مرکز کے زیر انتظام علاقوںکو مفت کووڈ کی ویکسین فراہم کرکے ان کی حمایت کررہی ہے۔عالمگیر کووڈ -19 ٹیکہ کاری مہم کے نئے مرحلے میں مرکزی حکومت 75 فیصد ویکسین  خریدنے کے ساتھ ساتھ سپلائی کرے گی، جو ریاستوںاور مرکز کے زیر انتظام علاقوں کے لئے ملک میں ویکسین مینوفیکچرر کی جانب سے تیار کیا جارہا ہے۔
بھارت سرکار کی جانب سے ریاستوں / مرکز کے زیر انتظام علاقوں کو اب تک 32.92 کروڑ  ویکسین کی خوراکیں فراہم کی گئیں۔یہ ویکسین بھارت سرکار کے ذریعہ  اور براہ راست ریاستی خریداری زمروں کے تحت فراہم کی جارہی ہیں۔ان میں سے کل کھپت، جن میں 316750891 خوراک کی بربادی شامل ہے
1.24 کروڑ  سے زیادہ بقایا اور غیر استعمال کو وڈ ویکسین اب بھی ریاستوں /مرکز کے زیرانتظام علاقوں کے پاس دستیاب ہیں، جوفراہم کئے گئے ہیں۔مزید یہ کہ 9466420 سے زیادہ ویکسین کی خوراکیں تیاری کے مرحلے میں ہیں اور اگلےتین دن کے اندر ریاست اور مرکز کے زیر انتظام علاقوں کو مل جائیں گی۔
مواصلات اور اطلاعاتی ٹیکنالوجی کی وزارت
ٹی آراے آئی نے ’ہندوستان میں سب میرین کیبل لینڈنگ کے لیے لائسنسنگ فریم ورک اور ریگولیٹری میکانزم‘ پر مشاورتی پیپر جاری کیا
ٹیلی کام ریگولیٹری اتھارٹی آف انڈیا  نے آج ’ہندوستان میں سب میرین کیبل لینڈنگ کے لیے لائسنسنگ فریم ورک اور ریگولیٹری میکانزم‘ پر مشاورتی پیپر جاری کیا ہے۔
سب میرین کیبلز ڈیجیٹل دور کا اہم مواصلاتی بنیادی ڈھانچہ ہیں اور آج کی تیز رفتار ڈیٹا سے چلنے والی معیشت کے لیے اہم ہیں۔ سب میرین کمیونیکیشن کیبلز کا عالمی وسیع نیٹ ورک دنیا بھر کے لوگوں اور کاروباری اداروں کو جوڑنے والے کئی ممالک کے سمندری علاقوں سے گزرتا ہے۔ کیبل لینڈنگ اسٹیشن کے مالکان سے موصول ہونے والے اعداد و شمار کے مطابق، ہندوستان کے پاس تقریباً سترہ سب میرین کیبلز ہیں جو چودہ مخصوص کیبل لینڈنگ اسٹیشنوں پر ختم ہو رہی ہیں۔ اس کے علاوہ، بہت سی نئی سب میرین کیبلز تیاری کے مراحل میں ہیں، جو ہندوستان کے مختلف ساحلی شہروں تک پہنچیں گی۔
ٹیلی مواصلات کے محکمہ  نے اپنے ریفرینس لیٹر کے ذریعے ٹرائی سے رابطہ کیا ہے،جس میں اس بات پر تشویش ظاہرکی ہے کہ کچھ ہندوستانی بین الاقوامی لانگ ڈسٹنس آپریٹرز  کا سب میرین کیبل سسٹم میں کوئی حصہ داری نہیں ہے پھر بھی ہندوستانی آبی حدود/خصوصی اقتصادی زون میں اس طرح کےکیبلزبچھانے /دیکھ بھال کےلیے سب میرین کیبلز کے مالکان کی طرف سے منظوری طلب کررہے ہیں اور اس طرح کے سب میرین کبیلز کے لیے کیبل لینڈنگ اسٹیشن قائم کرنےکےلیے درخواستین بھی دے رہے ہیں ۔ڈی اوٹی نے موجودہ یوایل-آئی ایل ڈی / اسٹینڈ الون آئی ایل ڈی لائسنس کے اندر ہندوستان میں سب میرین کیبلز کی لینڈنگ کے لیے لائسنسنگ فریم ورک اور ریگولیٹری میکانزم پرٹرائی سے سفارشات طلب کی ہیں۔ٹرائی نے اس لیے یہ مشاورتی پیپر  جاری کیا ہے تاکہ ڈی اوٹی سے موصول ہونے والے ریفرنس میں اٹھائے گئے مسائل پر فریقوں کا موقف معلوم کیاجا سکے ۔
اس کے علاوہ، سمندرکے اندر کیبلز سے متعلق کچھ دیگر مسائل جن کی اتھارٹی نے از خود نشاندہی کی ہے، اس پیپر میں بھی زیر بحث آئے ہیں۔ فی الحال، کوئی بھی ہندوستانی میرین سروس فراہم کرنے والا دستیاب نہیں ہے جو ہندوستانی پانیوں میں اور اس کے آس پاس سب میرین کیبل کی دیکھ بھال کی سرگرمیوں میں مدد کر سکے۔ غیر ملکی جہازوں/سروس فراہم کنندگان پر انحصارکرنے میں دنیا کے مختلف مقامات سے مرمت کرنے والے جہاز کو متحرک کرنےمیں زیادہ وقت درکار ہوتا ہے۔ اتھارٹی نے ، موجودہ مشاورتی پیپر میں، سب میرین کیبل کے آپریشن اور دیکھ بھال کو بروقت موثر طریقے سے انجام دینے کے لیے ہندوستانی پرچم والے جہاز کی ضرورت اور قابل عمل ہونے کے بارے میں فریقوں کے خیالات معلوم کر رہی ہے۔ نیز، چونکہ زمینی آپٹیکل فائبر کیبل نیٹ ورک کے مقابلے میں سب میرین کیبل نیٹ ورکس کی معتبریت اور استحکام بہت زیادہ ہے، اس لیے گھریلو سب میرین کیبلز کا تصور ہندوستانی ساحل پر ٹائر-I اورٹائر- II شہروں کی ڈیجیٹل کنیکٹیویٹی/بنیادی ڈھانچے کو بہتر بنانے کے لیے کیا جا سکتا ہے
مشاورتی پیپرٹرائی کی ویب سائٹ website www.trai.gov.inپر موجود ہے۔ مشاورتی پیپر پر فریقوں سے تحریری رائے 20 جنوری 2023 تک اور جوابی رائے ، اگر کوئی ہے ، 03 فروری 2023 تک طلب کی گئی ہیں۔
تبصرے ترجیحی طور پر الیکٹرانک طریقے سے advbbpa@trai.gov.in پر جس کی ایک کاپی jtadvbbpa-1@trai.gov.in پر بھیجے جاسکتی ہے ۔ مزید وضاحت/معلومات کے لیے، جناب سنجیو کمار شرما، مشیر  ،ٹرائی سے ٹیلی فون نمبر +91-11-23236119 پر رابطہ کیا جا سکتا ہے۔
قانون اور انصاف کی وزارت
پریس اعلامیہ
نئی دہلی،17 جون، 2022/ جست نمبر کے مورخہ 17.06.2022 کے نوٹیفکیشن کے مطابق بھارت کے آئین کی 217 کی شق نمبر 1 کا استعمال کرتے ہوئے صدر جمہوریہ کو جناب جسٹس  سنجے کمار پچوری ،  سبھاش چندر شرما،  سبھاش چندر،  محترمہ سروج یادو،  محمد اسلم،  انل کمار اوجھا،  محترمہ سادھنا رانی ،  سید آفتاب حسین رضوی  اجے تیاگی اور  اجے کمار سریواستو – 1، الہ آباد ہائی کورٹ کے ایڈیشینل ججز کو ہائی کورٹ کا جج ، اس تاریخ سے مقرر کرتے ہوئے خوشی ہو رہی ہے ، جس تاریخ سے انہوں نے اپنے اپنے عہدوں کی ذمہ داری سنبھالی ہے۔
الہ آباد ہائی کورٹ کے ایڈیشنل جج جناب جسٹس سبھاش چند فی الحال ٹرانسفر کی صورت میں جھارکھنڈ ہائی کورٹ میں کام کر رہے ہیں۔
انصاف کا محکمہ  ، قانون و انصاف کی وزارت۔
کیمیکلز اور فرٹیلائزر کی وزارت
نینو کھاد
انڈین کونسل آف ایگریکلچرل ریسرچ  نے مطلع کیا ہے کہ فولیئر چھڑکاؤ کے طور پر استعمال ہونے والے افکو نینو یوریا  کے اثرات کا مطالعہ کرنے کے لیے منتخب فصلوں میں 20 منتخب مقامات پر تجربات کیے گئے۔ مطالعہ سے پتہ چلا ہے کہ نینو یوریا کو روایتی یوریا کی بجائے ٹاپ ڈریسنگ کے لیے فولیئر چھڑکاؤ کے طور پر استعمال کیا جا سکتا ہے۔ اس کے علاوہ، روایتی یوریا کی تجویز کردہ خوراک کے بنیادی استعمال کے ساتھ نینو یوریا کے فولیئر استعمال سے روایتی کھاد کے استعمال کے مقابلے میں 3-8 فیصد کا فائدہ حاصل ہوتا ہے۔ اسی مناسبت سے زراعت اور کسانوں کی بہبود کے محکمہ  نے فرٹیلائزر کنٹرول آرڈر، 1985 میں نینو یوریا کو نینو نائٹروجن کھاد کی شکل میں عارضی طور پر مطلع کیا ہے۔
مزید برآں، انڈین کونسل آف ایگریکلچرل ریسرچ  نے مطلع کیا ہے کہ اِفکو اور سی آئی ایل نے نینو ڈی اے پی تیار کیا ہے اور منتخب فصلوں پر منتخب آئی سی اے آر اداروں/ایس اے یو میں ابتدائی فیلڈ ٹرائلز کیے ہیں۔ رپورٹ میں اشارہ کیا گیا ہے کہ نینو ڈی اے پی کے بطور بیج ٹریٹمنٹ اور فولیئر ایپلی کیشن کے ساتھ، روایتی طور پر نافذ دانے دار ڈی اے پی کی بچت کا امکان ہے۔ اسی کے مطابق، حکومت ہند نے نینو ڈی اے پی کو فرٹیلائزر کنٹرول آرڈر  - 1985 کے تحت بائیو افادیت کے تجربات اور زہریلے مواد کی جانچ کی بنیاد کے بارے میں بھی مطلع کیا ہے اور میسرز کورومنڈل انٹرنیشنل لمیٹڈ  اور میسرز انڈین فارمرز فرٹیلائزر کوآپریٹو لمیٹڈ  کو نینو ڈی اے پی بنانے کی اجازت دی گئی ہے۔
حکومت ہند نینو یوریا پلانٹس کے قیام میں براہ راست ملوث نہیں ہے۔ تاہم، اِفکو کی طرف سے کلول، پھول پور اور آنولہ میں 17 کروڑ بوتلوں کی گنجائش کے تین نینو یوریا پلانٹس لگائے گئے ہیں۔
مزید برآں، اِفکو نے اپنے کلول پلانٹ میں 8 مارچ 2023 سے ڈی اے پی کی تجارتی پیداوار شروع کر دی ہے اور کانڈلا اور پارا دیپ میں دو مزید پلانٹ لگائے گی۔ مزید برآں، کورومنڈل انٹرنیشنل لمیٹڈ  نے آندھرا پردیش میں 4 کروڑ بوتلیں  کی تیاری کی صلاحیت کے ساتھ جدید ترین نینو ڈی اے پی کی پیداواری اکائی بھی قائم کی ہے۔
یہ اطلاع کیمیکل اور کھاد کے وزیر مملکت جناب بھگونت کھوبا نے آج لوک سبھا میں ایک سوال کے تحریری جواب میں دی۔
وزارت دفاع
دفاعی حصولیابی کے طریقہ کار -2020 کے تحت کیپٹل ساز وسامان کی حصولیابی کے معاملے میں غیر ملکی بینکوں کی بینک گارنٹی کی تصدیق کے لئے آسان بنایا گیا طریقہ کار
وزارت دفاع کے حصولیابی کے شعبے نے ٹینڈر دہندگان کے ذریعہ بین الاقوامی بینکوں سے حاصل کردہ بینک گارنٹی جمع کرائے جانے کے معاملے میں خریدار کے ذریعہ اختیار کئے جانے والے طریقہ کار کو واضح بنانے کے مقصد سے کام کرنے کاایک معیاری طریقہ کار  وضع کیا ہے۔ اس سے غیر ملکی بینکوں سے حاصل کردہ بینک گارنٹی جمع کرائے جانے کی صورت میں حصولیابی کے معاملے میں ٹھیکے کو وقت پر مکمل کرنے میں آسانی ہوگی۔
بین الاقوامی بینکوں سے حاصل کردہ بینک گارنٹی کے معاملے میں ڈی اے پی میں خریدار کو یہ اختیار دیا گیا ہے کہ وہ جہاں ضرورت ہو ٹینڈر دہندہ کے خرچ پر کسی ہندوستانی بینک سے بینک گارنٹی کی تصدیق کرائے۔ ایسی بینک گارنٹی کی تصدیق کی شرط کے معاملے میں ایس بی آئی، پارلیمنٹ اسٹریٹ برانچ نئی دہلی سے مشورہ حاصل کرنے کے لئے خریدار کے ذریعہ کئے جانے والے اقدامات کے بارے میں ایک ایس او پی جاری کیا گیا ہے۔ اگر ضروری ہوا تو غیر ملکی بینک کی بینک گارنٹیوں کے بارے میں تصدیق ٹینڈر دہندہ کے خرچ پر کسی ہندوستانی سرکاری یا نجی درج فہرست کمرشیل بینک کی کاؤنٹر گارنٹی کے ذریعہ کرائی جائے گی۔
دفاعی حصولیابی کے طریقہ کار -2020 میں ٹھیکے کی مختلف ذمہ داریوں کو پورا کر نے کے سلسلے میں فروخت کنندہ کے ذریعہ مختلف قسم کی بینک گارنٹیوں یعنی پیشگی ادائیگی بینک گارنٹی ، ا ضافی بینک گارنٹی ، پرفارمینس کم وارنٹی بینک گارنٹی  جمع کرائے جانے کی شرط ہے۔ یہ بینک گارنٹیاں کسی ہندوستانی سرکاری یا نجی درج فہرست کمرشیل بینک  یا بین الاقوامی شہرت یافتہ فرسٹ کلاس بینک سے حاصل کی جاسکتی ہیں۔
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے تمل ناڈو میں ایک ہیلی کاپٹر حادثے میں چیف آف ڈیفنس اسٹاف جنرل بپن راوت کے انتقال پر تعزیت کا اظہار کیا
جناب امت شاہ نے کہا کہ یہ ملک کے لئے ایک بہت ہی پُر ملال دن ہے
وزیر داخلہ نے کہا کہ جنرل بپن راوت ان بہادر سپاہیوں میں تھے جنہوں نے پوری لگن کے ساتھ مادر وطن کی خدمت کی
ان کی مثالی خدمات اور عہد بندی کو لفظوں میں بیان نہیں کیا جاسکتا
جناب امت شاہ نے محترمہ مدھولکا راوت اور مسلح افواج کے گیارہ دیگر اہلکاروں کے افسوسناک انتقال پر بھی گہری تعزیت کا اظہار کیا
مرکزی وزیر داخلہ گروپ کپٹن ورون سنگھ کے جلد صحت ہونے کے لئے بھی دعا گو ہیں
امور داخلہ اور امداد باہمی کے مرکزی وزیر جناب امت شاہ نے تمل ناڈو میں ایک ہیلی کاپٹر حادثے میں چیف آف ڈیفنس اسٹاف جنرل بپن راوت کے انتقال پر تعزیت کا اظہار کیا۔
جناب امت شاہ نے ٹوئٹ کیا ہے ’’ملک کے لئے یہ ایک بہت ہی المناک دن ہے کہ ہم نے ایک بہت افسوسناک واقعہ میں اپنے چیف آف ڈیفنس اسٹاف جنرل بپن راوت جی کو کھو دیا ہے۔ وہ ایک بہادر سپاہی تھے جنہوں نے پوری لگن کے ساتھ مادر وطن کی خدمت کی۔ان کی مثالی خدمات اور عہد بندی کو لفظوں میں بیان نہیں کیا جاسکتا۔ مجھے گہرا دکھ پہنچا ہے۔میں محترمہ مدھولکا راوت اور مسلح افواج کے گیارہ دیگر اہلکاروں کے افسوسناک انتقال پر بھی گہری تعزیت کا اظہار کیا۔ میں غمزدہ خاندانوں کے غم میں شریک ہوں، بھگوان انہیں اس نقصان برداشت کرنے کی طاقت دے۔ گروپ کپٹن ورون سنگھ کے جلد صحت ہونے کے لئے بھی دعا گو ہوں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 13965
(Visitor Counter : 119
کیمیکلز اور فرٹیلائزر کی وزارت
بھارت کے طبی آلات کے شعبے کے بارے میں تین روزہ قومی نمائش –‘‘انڈیامیڈ ٹیک ایکسپو-2023’’کااگست 2023میں جی -20ملکوں کے وزرائے صحت کی میٹنگ کے ساتھ ساتھ انعقا دکیاجائےگا
محکمہ اورصنعت کی ایسوسی ایشنیں ، گجرات میں گاندھی نگرکے مقام پراس ابھرتے ہوئے جدید شعبے کے بارے میں قومی سطح کی اس تین روزہ نمائش کا اہتمام کریں گی
بھارت کی جی -20کی صدارت کے دوران ، بھارت کے طبی آلات اورسازوسامان کی تیاری کے شعبے کی صلاحیتوں کو اجاگرکرنے کے مقصد سے ، حکومت ، بھارت کی طبی آلات اورسازوسامان تیارکرنے والی صنعت کے اشتراک سے اب تک کی پہلی نمائش کا اہتمام کررہی ہے ۔ یہ تین روزہ آئی ایم ٹی ای -23، اب اگست 2023میں جی -20ملکوں کے وزرائے صحت کی میٹنگ کے ساتھ ساتھ گاندھی نگرمیں منعقد کی جائے گی ۔ اس نمائش کا مقصد ، طبی آلات اورسازوسامان کی تیاری سے متعلق بھارت کی صنعت کی صلاحیتوں کو اجاگرکرنا اور نیٹ ورک کے لئے مواقع پیداکرنا اور بھارت میں شعبے کی ترقی اوردنیا بھر کے لئے اس کے تعاون کی گنجائش ، دونوں کے لئے اشتراک سے متعلق مختلف امکانات تلاش کرنا ہے ۔
فارماسیوٹیکل یعنی ادویہ سازی کا محکمہ ، گجرات کےشہرگاندھی نگرمیں ہیلی پیڈایگیزی بیشن سینٹرکے مقام پرتین روزکے لئے  طبی آلات اورسازوسامان کے شعبے کے بارے میں بڑے پیمانے پراب تک کی پہلی قومی سطح کی نمائش کا اہتمام کرنے کا منصوبہ بنارہاہے ۔ جی -20ملکوں کے وزراے صحت کی میٹنگ گاندھی نگرمیں 17سے 19اگست 2023کو منعقد کئے جانے کا پروگرام ہے ۔
اس ایکسپو میں تقریبا 150سے زیادہ اسٹارٹ اپس ، طبی آلات اور سازوسامان تیارکرنے والی 275بھارتی اوربین الاقوامی کمپنیاں ، اورایم ایس ایم ای یونٹس اورلگ بھگ 50تحقیقی ادارے شرکت کریں گے ۔ ان کے علاوہ لگ بھگ 200غیرملکی خریداروں کی بزنس ٹوبزنس یعنی کاروبارسے کاروبار کے رابطوں کے لئے میزبانی کی جائے گی ۔
بھارت میں طبی آلات کے شعبے کے موجودہ مارکیٹ حجم کا 11ارب ڈالرز کے بقدرہونے کا تخمینہ لگایاگیاہے ، جبکہ بھارت میں یہ شعبہ ، گزشتہ دہائی کے دوران 10سے 12فیصد کی شرح سے ترقی کررہاہے اوراس شعبے کے سال 2030تک 50ارب ڈالرز تک پہنچنے کی گنجائش ہے ۔یہ مجوزہ ایکسپو ، دنیا کے سامنے بھارت کا طبی آلات سے متعلق ایکو نظام پیش کرے گی اوربھارت کے میڈٹیک شعبے کے لئے ایک برانڈکی شناخت تیارکرے گی ۔
آبی وسائل، دریائی ترقیات اور گنگا احیاء کی وزارت
دریائے گنگاکے پانی کا معیار
نئی دہلی’5فروری : آبی وسائل ، ندیوں کے فروغ اوردریائے گنگاکی باز بحالی کے امورکے وزیرمملکت ڈاکٹرستیہ پال سنگھ نے راجیہ سبھامیں اپنے ایک تحریری جواب میں بتایاکہ نوامی گنگاپروگرام کے تحت کل 136سیوریج انفرااسٹکچرپروجیکٹس کی منظوری دی گئی ہے ۔ ان میں سے 36پروجیکٹ اب تک مکمل بھی ہوچکے ہیں ۔ اورباقی ماندہ پروجیکٹ عمل آوری کے مختلف مرحلوں میں ہیں ۔
سرکارنے قلیل مدتی ، اوسط مدتی اورطویل مدتی اقدامات پرمشتمل نوامی گنگے پروگرام شروع کیاتھا ۔ قلیل مدتی سرگرمیوں میں گھاٹوں ،شمشان گھروں اوردریاوں کی سطح کی صفائی اورترقی کی سرگرمیاں شامل ہیں ،ان پرکام جاری ہے ۔ اوسط مدتی سرگرمیوں کے تحت موجودہ سیوریج ٹریٹمنٹ پلانٹ  اورافلیواینٹ  کی تازہ کاری کی جارہی ہے اورنئے ایس ٹی پی اورای ٹی پی قائم کئے جارہے ہیں ۔ علاوہ ازیں دریائے گنگاکے کنارے آباد مواضعات میں دیہی صفائی ستھرائی کاکام بھی جاری ہے ۔ طویل مدت منصوبہ عمل میں دریائے گنگا کی مجموعی باز بحالی اوراس دریاکی ماحولیاتی اورارضیاتی ارتباط شامل ہے ۔ مرکزی سرکارنے مئی 2015میں پانچ سال کی مدت پرمشتمل نوامی گنگا پروگرام شروع کیاتھا تاہم کوششیں کی جارہی ہیں کہ اس پروگرام کے بیشترکام مدت معینہ سے قبل ہی مکمل کردیئے جائیں ۔